Michael Giles

Michael Rex Giles (* 1. marec 1942) je britský bubeník, spoluzakladateľ progresívno rockovej skupiny King Crimson.

V roku 1967 založil spolu so svojím bratom, basgitaristom Petrom a gitaristom Robertom Frippom skupinu Giles, Giles & Fripp, ktorá vydala jeden album a na jeseň 1968 sa pretransformovala do King Crimson. S touto kapelou hral Giles počas roka 1969, kedy vyšiel ich debutový album In the Court of the Crimson King. V decembri 1969 však spoločne s Ianom McDonaldom skupinu opustil, ale podieľal sa ako štúdiový hudobník na druhom albume In the Wake of Poseidon. S McDonaldom tiež nahral a vydal spoločný album McDonald and Giles. V 70. rokoch ďalej pôsobil ako štúdiový bubeník, spolupracoval s mnohými hudobníkmi, ako sú Leo Sayer, Steve Winwood alebo Yvonne Elliman. V roku 1978 nahral vo svojom domácom štúdiu sólový album Progress, ten však vyšiel až v roku 2002.

V roku 2002 spoluzaložil skupinu 21st Century Schizoid Band, ktorá hrá skladby King Crimson z prelomu 60. a 70. rokov 20. storočia. Po prvom turné ale prenechal bicie, kvôli únave z živého hrania, ďalšiemu bývalému bubeníkovi King Crimson, Ianu Wallaceovi.

 Zdroj 

Kategória:Anglickí rockoví bubeníci
Kategória:Žijúci ľudia
Kategória:Členovia skupiny King Crimson